พปชร.ไม่ทิ้ง คดีบอส ขอทำหน้าที่ กมธ.สภาฯ หาคำตอบให้สังคม
รองโฆษกพรรคพลังประชารัฐ ชี้ คดีบอส พปชร.ในฐานะแกนนำรัฐบาล พร้อมทำหน้าที่ผ่าน กมธ.สภาฯ เชิญผู้เกี่ยวข้องชี้แจงความเป็นจริง หาคำตอบให้กับสังคมวันที่ 26 ก.ค. นายสัณหพจน์ สุขศรีเมือง ส.ส.นครศรีธรรมราช ในฐานะรองโฆษกพรรคพลังประชารัฐ และที่ปรึกษาประธานกรรมาธิการตำรวจ สภาผู้แทนราษฎร (กมธ.ตำรวจ) เปิดเผยว่า กรณีอัยการไม่สั่งฟ้อง นายวรยุทธ อยู่วิทยา นั้นทาง พรรคพลังประชารัฐ ซึ่งเป็นแกนนำจัดตั้งรัฐบาล ไม่ได้นิ่งดูดายต่อเหตุการณ์ที่เกิดขึ้น ซึ่งเป็นที่วิพากษ์วิจารณ์ในกระแสสังคมทั้งนี้ ทาง กมธ.ตำรวจ ซึ่งมี นายนิโรธ สุนทรเลขา ส.ส.จ.นครสวรรค์ พรรคประชารัฐ เป็นประธาน ได้มีมติเชิญบุคคลที่เกี่ยวข้องในคดี อาทิ ผบ.ตร. รอง ผบ.ตร. (คุมงานกฎหมาย) ตัวแทนสำนักงานตำรวจแห่งชาติ (สตช.) และตัวแทนกองบัญชาการตำรวจนครบาล เข้าชี้แจงและตอบข้อสงสัยของกระแสสังคม ในวันที่ 30 ก.ค.นี้ เวลา 11.30 น.ขณะเดียวกัน ด้านคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร (กมธ.กฎหมาย) ซึ่งมี นายสิระ เจนจาคะ ส.ส.กทม. พรรคพลังประชารัฐ เป็นประธาน ได้เชิญผู้ที่เกี่ยวข้องมาให้ข้อมูล ทั้งอัยการสูงสุดที่สั่งไม่ฟ้องคดี ผบ.ตร. และนายตำรวจ 5 นายที่ถูก ป.ป.ช.ชี้มูลความผิด ฐานปฏิบัติหน้าที่โดยมิชอบกรณีช่วยเหลือผู้ต้องหาให้พ้นความผิด มาชี้แจงเช่นเดียวกัน ซึ่งคาดว่าอาจเป็นวันที่ 29 ก.ค.63 หรือวันที่ 5 ส.ค. 63คดีดังกล่าวถือเป็นคดีที่ทำให้เกิดกระแสสังคม ต่อการตั้งคำถามถึงกระบวนการยุติธรรมของประเทศไทย จนนำไปสู่คำพูดที่ว่า คุกมีไว้ขังคนจน ดังนั้นตนในฐานะ ส.ส.พรรคพลังประชารัฐ ซึ่งเป็นพรรคแกนนำจัดตั้งรัฐบาล จึงขอออกมาเคลื่อนไหว ผ่านการทำงานในรูปแบบของสภาผู้แทนราษฎร ใน กมธ.ที่เกี่ยวข้อง ซึ่งมีหน้าที่ทำให้สังคมรับทราบถึงสาเหตุ และการทำงานของกระบวนการยุติธรรมของประเทศไทยที่จะต้องดำรงไว้ซึ่งความยุติธรรมภายใต้กฎหมาย เพื่อพิสูจน์ว่า รัฐบาลเองไม่ได้ละเลยหรือเพิกเฉยต่อปัญหาดังกล่าว แต่ได้ดำเนินการผ่านกระบวนการตรวจสอบ ตามอำนาจที่สามารถให้คำตอบที่ดีที่สุดแก่สังคมและประชาชนได้ นายสัณหพจน์ กล่าว.
รองโฆษกพรรคพลังประชารัฐ ชี้ คดีบอส พปชร.ในฐานะแกนนำรัฐบาล พร้อมทำหน้าที่ผ่าน กมธ.สภาฯ เชิญผู้เกี่ยวข้องชี้แจงความเป็นจริง หาคำตอบให้กับสังคม
พลังประชารัฐ,สัณหพจน์ สุขศรีเมือง,กมธ.ตำรวจฯ,หาคำตอบให้สังคม,คุกมีไว้ขังคนจน,กระบวนการยุติธรรม,วรยุทธ อยู่วิทยา,ข่าวทั่วไป